**Tjekliste vedr. opløsning af feriefond**

**Hvornår er det aktuelt at opløse feriefonden?**

1. Hvis feriefondens formål ikke eller kun vanskeligt kan opfyldes eller er blevet uhensigtsmæssigt, kan dette tale for at opløse fonden.
2. Ophør af den virksomhed, de uhævede feriepenge stammer fra, vil normalt betyde, at grundlaget for fondens virke er bortfaldet, medmindre fondens aktiviteter kan indpasses i en overtagende virksomhed eller fonden kan afvikles ved brug af formuen inden for fondens formål. I denne situation anbefales kontakt til Arbejdsmarkedets Feriefond som vejleder om mulighederne.
3. Hvis fondens nettoaktiver ikke overstiger 250.000 kr., skal fonden opløses.

**Hvem beslutter hvad?**

1. Feriefondens bestyrelsen kan beslutte at ansøge om opløsning eller Arbejdsmarkedets Feriefond kan anbefale opløsning.
2. Arbejdsmarkedets Feriefond behandler og indstiller ansøgning om opløsning til Civilstyrelsen.
3. Civilstyrelsen træffer afgørelse om opløsning.

**Tjekliste til brug for ansøgning om frivillig opløsning**

***Beslutningsgrundlag***

1. Bestyrelsen skal træffe beslutning om at ansøge om opløsning af feriefonden.
2. Udarbejdelse af skriftligt beslutningsgrundlag:
	1. Beslutningen skal være begrundet.
	2. Beslutningen skal forholde sig til gældende overenskomst, jf. ferielovens § 34, stk. 2, såvel som feriefondens vedtægt.
	3. Samtlige bestyrelsesmedlemmer skal underskrive beslutningen (forhandlingsprotokollen/referatet), jf. standardvedtægtens § 3, stk. 5 og Hvis et mindretal af bestyrelsesmedlemmerne i fonden ikke er enig, skal bestyrelsen tilføje dette med begrundelse i forhandlingsprotokollen.
3. Udarbejde specificeret opgørelse over aktiver og forpligtelser
	1. Erfaringsmæssigt skal nettoaktiver < 1 mio. kr. for at Civilstyrelsen godkender opløsning af en feriefond.
	2. Hvis nettoaktiver > 1 mio. kr. anbefales bestyrelsen at vedtage en plan for anvendelse af midler til ferieformål.

Udlodning eller andre anvendelsesmuligheder kan overvejes. Der stilles krav om særlige procedurer og kontrolforanstaltninger som skal revisorpåtegnes og forhåndsgodkendes af Arbejdsmarkedets Feriefond.

Anbefaling: Kontakt Arbejdsmarkedets Feriefond for vejledning.

1. Plan for opsigelse af leverandøraftaler og andre forpligtelser.

***Ansøgning***

1. Ansøgning om ophør sendes via digital post til Arbejdsmarkedets Feriefond inkl. følgende bilag:
	1. Referat af bestyrelsesmøde hvor beslutningen om opløsning er truffet.

Samtlige bestyrelsesmedlemmer skal have underskrevet referatet.

* 1. Redegørelse med begrundelse for ønsket om opløsning.
	2. Slutregnskab.
	3. Opgørelsen over aktiver og forpligtelser samt andre oplysninger af relevans for opløsning af

feriefonden. Der henvises til pkt. 9.3, idet opgørelsen opdateres. Andet relevant tilføjes.

Opgørelsen skal påtegnes af statsautoriseret revisor.

* 1. Specifikation af salgsprovenu fra feriehuse.

Hvor stor en andel af salgsprovenuet fra feriefaciliteter der hidrører fra uhævede feriepenge og hvor stor en andel der stammer fra andre indtægter, samt hvilke indtægter der er tale om.

* 1. Plan for anvendelse af den resterende del af salgsprovenuet og øvrige midler til

ferieformål, jf. § 2, i overensstemmelse med bestyrelsens beslutning.

* 1. Specifikation af omfanget af uhævede feriepenge der ikke er anvendt til ferieformål på

ansøgningstidspunktet.

* 1. Erklæring om, at der ikke er, og ikke vil blive, tilbageført midler til fondens stifter.
	2. Fondens seneste årsrapport.

Samtlige bestyrelsesmedlemmer skal have underskrevet årsrapporten.

1. Bestyrelsens forpligtelser imens Arbejdsmarkedets Feriefond behandler ansøgning om opløsning:
	1. De forpligtelser, der påhviler de enkelte bestyrelsesmedlemmer, består uændret, indtil

fonden er endeligt opløst, og midlerne er indbetalt til Arbejdsmarkedets Feriefond henholdsvis brugt til ferieformål. Der henvises til § 14 i standardvedtægten.

* 1. Tilsvarende består feriefondens forpligtelser i mfa. ferieloven uændret til opløsning.

**Civilstyrelsen træffer afgørelse om godkendelse af ophør af feriefonden**

1. Arbejdsmarkedets Feriefond videresender Civilstyrelsens afgørelse om ophør.
2. Feriefonden udarbejder opløsningsrapport

Opløsningsrapporten indeholder statsautoriseret revisors gennemgang af opgørelsesgrundlaget for indbetaling til Arbejdsmarkedets Feriefond. Revisor skal også påse, at den resterende kapital er anvendt til ferieformål.

1. Arbejdsmarkedets Feriefond godkender afregningsgrundlag og sender faktura.
2. Feriefonden afregner.
3. Feriefonden afmelder virksomheden (CVR, digital post m.v.)

**Civilstyrelsen træffer afgørelse om afslag på opløsning af feriefonden**

Civilstyrelsens afgørelse herom kan efter reglerne i fondsloven ikke ankes.

Arbejdsmarkedets Feriefond stiller sig til rådighed mhp. dialog om, hvordan feriefonden kan komme i mål med opløsning, måtte dette fortsat være ønsket.